
Text rozhodnutia
Súd: Krajský súd Bratislava Spisová značka: 5S/284/2019 Identifikačné číslo súdneho spisu: 1019201731 Dátum vydania rozhodnutia: 10. 12. 2020 Meno a priezvisko sudcu, VSÚ: JUDr. Eva Fulcová ECLI: ECLI:SK:KSBA:2020:1019201731.1 Uznesenie Krajský súd v Bratislave v právnej veci žalobcu: doc. Dr. J. M., PhD., bytom Z. XX, A-XXXX N., Austria, právne zastúpený: Mgr. Soňa Grošaftová, advokátka, Hodžova 13, 010 01 Žilina proti žalovanému: Ministerstvo dopravy a výstavby SR, sekcia výstavby, Námestie slobody 6, 810 05 Bratislava 15, za účasti: Národná diaľničná spoločnosť, a.s., so sídlom Dúbravská cesta 14, 841 04 Bratislava, právne zastúpená: GARAJ & Partners s.r.o., so sídlom Jozefská 3, 811 06 Bratislava, IČO: 35 951 125, o preskúmanie zákonnosti rozhodnutia žalovaného č. 26937/2019/SV/81730 zo dňa 07.10.2019, v konaní o postúpení veci miestne príslušnému správnemu súdu, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Nitre. o d ô v o d n e n i e : 1. Žalobca sa žalobou doručenou Krajskému súdu v Bratislave ako správnemu súdu (ďalej len „správny súd“) dňa 19.12.2019 domáha preskúmania zákonnosti rozhodnutia žalovaného č. 26937/2019/ SV/81730 zo dňa 07.10.2019 (ďalej len „napadnuté rozhodnutie“), ktorým žalovaný zamietol odvolanie žalobcu a potvrdil rozhodnutie Okresného úradu Nitra, odbor výstavby a bytovej politiky č. OU-NR- OVBP2-2019/010584-15 zo dňa 15.07.2019, ktorým na základe výsledkov vyvlastňovacieho konania rozhodol tak, že vyvlastnil vlastnícke právo k pozemkom parc. KN-C č. XXXX/XXX v podiele 1/8 o výmere XXX,XX m2, zapísaný na LV č. XXXX, parc. KN-C č. XXXX/XXX v podiele 1/8 o výmere XXX,XX m2, zapísaný na LV č. XXXX, parc. KN-C č. XXXX/XXX v podiele 1/8 o výmere XXX,XX m2, zapísaný na LV č. XXXX, v katastrálnom území J. N., na ťarchu podielového spoluvlastníka doc. Dr. J. M., PhD., bytom Z. 25, A-XXXX N., Austria v prospech navrhovateľa vyvlastnenia Národnej diaľničnej spoločnosti, a.s., so sídlom Dúbravská cesta 14, 841 04 Bratislava, vo verejnom záujme podľa § 108 ods. 2 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v spojení s § 9a zákona č. 669/2007 Z. z. o jednorazových mimoriadnych opatreniach v príprave niektorých stavieb diaľnic pre motorové vozidlá a o doplnení zákona č. 162/1995 Z. z. o katastri nehnuteľností (katastrálny zákon) v znení neskorších predpisov a zákona č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorová vozidlá v znení neskorších predpisov pre stavbu „R1 Trnava - Nitra - Žarnovica - Žiar nad Hronom - Zvolen - Banská Bystrica - Ružomberok“, katastrálne územie J. N. a určil finančnú náhradu za vyvlastnenie vlastníckeho práva k predmetným pozemkom v katastrálnom území J. N.. 2. Podľa § 97 zákona č. 162/2015 Z. z., Správny súdny poriadok (ďalej len „SSP“), ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len "procesné podmienky"). 3. Podľa § 10 SSP, na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 4. Podľa § 13 ods. 1 SSP, miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 5. Podľa § 18 ods. 2 SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 6. Podľa § 18 ods. 5 SSP, právne účinky spojené s podaním žaloby alebo iného podania zostávajú pri postúpení veci zachované. 7. V uvedenej právnej veci správny súd po skúmaní procesných podmienok zistil, že nie je miestne príslušný na konanie o podanej žalobe. V prejednávanej veci rozhodoval v prvom stupni Okresný úrad Nitra, odbor výstavby a bytovej politiky, a teda miestne (aj vecne) príslušným je Krajský súd v Nitre, v ktorého obvode má sídlo orgán verejnej správy, ktorý vo veci rozhodoval v prvom stupni. 8. Vzhľadom na to, že Krajský súd v Bratislave nie je miestne príslušným na konanie v predmetnej veci, rozhodol o postúpení veci podľa § 18 ods. 2 SSP, tak ako je uvedené vo výrokovej časti uznesenia. 9. Toto rozhodnutie senát Krajského súdu v Bratislave prijal pomerom hlasov 3:0 (§ 139 ods. 4 v spojení s § 147 ods. 2 SSP). Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. d) SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2020:1019201731.1 (dáta aktuálne k 3. 11. 2026). Záväzné je znenie zverejnené súdom.




